**SPRÁVA O ÚČASTI VEREJNOSTI NA TVORBE PRÁVNYCH PREDPISOV**

Verejnosť bola o príprave návrhu zákona informovaná v rámci rámcového plánu legislatívnych úloh vlády SR na VIII. volebné obdobie a v rámci návrhu plánu legislatívnych úloh vlády SR na rok 2021 (schváleného ako Plán legislatívnych úloh vlády Slovenskej republiky na mesiace jún až december 2021).

Verejnosť sa na príprave návrhu zákona podieľala aj prostredníctvom komunikácie s relevantnými subjektmi, a to so Slovenskou rektorskou konferenciou, s Radou vysokých škôl, so Študentskou radou vysokých škôl, so Slovenskou akreditačnou agentúrou pre vysoké školstvo, s Agentúrou na podporu výskumu a vývoja a Fondom na podporu vzdelávania.